Հայոց ցեղասպանութեան Գերմանիոյ Դաշնային Խորհրդարանի մէջ պաշտօնական ճանաչումը ակնկալող բանաձեւի քուէարկութեան նախօրեակին Թուրքիոյ բոլոր քաղաքական շրջանակները լծուած են աւանդական ուրացումի ծանօթ եղանակներուն։ Անոնց մէջ ամենաուշագրաւը ըլլալ կը թուի նորանշանակ վարչապետ Պինալի Եըլտըրըմի խօսքերը։ Թուրքիոյ Վարչապետը 1915-ի ցեղասպանութիւնը կը բնութագրէ իբրեւ «սովորական դէպք»։ Կը կրկնէ պաշտօնական տեսութեան ներկայացուցիչներուն «Պատերազմի մէջ էինք» յանկերգը։